作者：李团湖
词牌/韵律：沁园春

paragraphs: 六桂传家，三槐植庭，箕裘大儒。
甚二郎意气，似同稷契，一时庆会，致主唐虞。
百揆登庸，双亲未老，此乐人间还有无。
那堪更、有棣华韡韡，听履亨衢。
朝来天上传呼。
便写作、衣冠盛事图。
有声容备乐，传宣锡动，充庭牲饩，簇拥欢娱。
整顿乾坤，巩安宗社，亦有臣功如此乎。
中书考，愿年年此日，春满蓬壶。